Diari Oficial de la Generalitat Valenciana


Sumari del DOGV 3643, del 13-12-1999 (1999/9978)

ORDRE de 12 de novembre de 1999, de la Conselleria de Cultura, Educació i Ciència, per la qual s'autoritza la posada en funcionament d'ensenyaments en la Universitat Politècnica de València.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9978


Data del document
:   12-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alcoi
    * disseny del producte
    * títol d'estudis
    * universitat

ORDRE de 12 de novembre de 1999, de la Conselleria de Cultura, Educació i Ciència, per la qual s'autoritza la posada en funcionament d'ensenyaments en la Universitat Politècnica de València. [1999/M9978]
  
El Decret 44/1999, de 23 de març, del Govern Valencià, va autoritzar la Universitat Politècnica de València per a implantar els ensenyaments universitaris que conduirien a obtindre el títol oficial d'Enginyer Tècnic en Disseny Industrial, organitzats per l'Escola Politècnica Superior d'Alcoi.
  
L'article 2 del mencionat decret establix que el conseller de Cultura, Educació i Ciència autoritzarà la posada en funcionament dels ensenyaments, després haver-los homologats el Consell d'Universitats del corresponent pla d'estudis.
  
L'acord de la Comissió Acadèmica del Consell d'Universitats amb data 24 de març de 1999, es va homologar el pla d'estudis corresponent.
  
Vist l'article 16 de l'apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris i segons el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les universitats públiques de la Comunitat Valenciana,
  
ORDENE
  
Autoritzar la posada en funcionament dels ensenyaments que conduiran a obtindre el títol oficial d'Enginyer Tècnic en Disseny Industrial, organitzats en l'Escola Politècnica Superior d'Alcoi, de la Universitat Politècnica de València.
  
DISPOSICIÓ FINAL
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i el Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 12 de novembre de 1999
  
El conseller de Cultura, Educació i Ciència,